Pielikums

Ādažu pašvaldības

rīkojumam Nr. ĀNP/1-6-1/22/110

**Konkursa „Ziemassvētku noformējums 2022”**

**N O L I K U M S**

**I. Konkursa mērķis un uzdevumi**

1. Konkursa „Ziemassvētku noformējums 2022” (turpmāk – Konkurss) mērķis ir radīt svētku noskaņojumu Ādažu novadā, kā arī veicināt novada vizuālā tēla pilnveidošanu.
2. Konkursa uzdevumi ir:
   1. nostiprināt rotāšanas tradīciju Ziemassvētku laikā ielām, ēku fasādēm, pagalmiem, veikalu un iestāžu skatlogiem, kā arī sabiedriskajiem objektiem (turpmāk – Īpašums);
   2. veicināt komersantu interesi izmantot Ziemassvētku noformējumu vizuālā mārketinga komunikācijai.

**II. Konkursa rīkotājs**

1. Konkursu rīko Ādažu novada pašvaldība, tās pašvaldības administrācijas Attīstības un projektu nodaļas personā.
2. Pašvaldības izpilddirektors izveido neatkarīgu Konkursa rezultātu izvērtēšanas komisiju vismaz 5 locekļu sastāvā (turpmāk – Komisija).
3. Konkursa balvu fondam un Konkursa rezultātu vērtēšanai izmanto pašvaldības budžeta līdzekļus.
4. Pašvaldība var piesaistīt ziedojumu līdzekļus balvu fondam.

**III.** **Konkursa izsludināšanas termiņi un dalības noteikumi**

1. Pieteikties Konkursam var līdz 2022. gada 30. decembrim, iesniedzot rakstisku pieteikumu (1. pielikums) Ādažu Valsts un pašvaldības vienotajā klientu apkalpošanas centrā Gaujas ielā 33A, Ādažos, Ādažu novadā, un Carnikavas Valsts un pašvaldības vienotajā klientu apkalpošanas centrā Stacijas ielā 5, Carnikavā, Carnikavas pagastā, Ādažu novadā vai nosūtot to elektroniski uz adresi [dome@adazi.lv](mailto:dome@adazi.lv). Pieteikumā norāda:
   1. informāciju par pretendentu (fiziskai personai - vārds, uzvārds, tālrunis, e-pasta adrese. Juridiskai personai - nosaukums, pārstāvja (kontaktpersonas) vārds, uzvārds, tālrunis, e-pasta adrese);
   2. Īpašuma īpašnieku un adresi, kurā atrodas Ziemassvētku noformējums.
2. Saņemot mazāk nekā 5 (piecus) pieteikumus, Komisija var pieteikt dalībai Konkursā citus publiski pieejamus atbilstošus Īpašumus.
3. Konkurss notiek no 2022. gada 20. decembra līdz 2023. gada 13. janvārim.
4. Komisija vērtē Īpašumu noformējumus trīs kategorijās:
   1. pakalpojumu sniegšanas un tirdzniecības vietas – veikali, tirdzniecības vietas, kafejnīcas, restorāni, aptiekas, sporta klubi, poliklīnikas, veselības centri, skaistumkopšanas saloni, viesnīcas, viesu nami, kempingi, tūrisma un apskates objekti, uzņēmumu, organizāciju biroju, ražošanas, noliktavu, u.c. telpas un tām piegulošā teritorija;
   2. kultūras, sporta un izglītības iestādes;
   3. privātās un daudzdzīvokļu ēkas, to priekšdārzi un piegulošā teritorija.
5. Pašvaldības iestādes var pieteikt dalībai Konkursā pašvaldības publisko teritoriju un ēkas.
6. Paziņojumu par Konkursu publicēpašvaldības informatīvajā izdevumā „Ādažu Vēstis” un Konkursa nolikumu publicē pašvaldības tīmekļvietnē [www.adazi.lv.](http://www.adazi.lv.)

**IV. Vērtēšana**

1. Komisija veic Īpašumu apskati dabā, iepriekš par to informējot īpašniekus. Apskati veic no 2023. gada 2. janvāra līdz 6. janvārim.
2. Komisija ir tiesīga filmēt un fotografēt Īpašumus, izmantot videomateriālus un fotogrāfijas Konkursa noslēguma pasākumā un publicēt mēdijos.
3. Komisija izvērtē svētku rotājumus atbilstoši kritērijiem:

|  |  |  |
| --- | --- | --- |
| **N.p.k.** | **Kritēriji** | **Punkti** |
| 1. | Pirmais iespaids un atbilstība Ziemassvētku tematikai un noskaņai | 0-5 |
| 2. | Atbilstība iestādes/ēkas/uzņēmuma darbībai un/vai lietošanas mērķim | 0-5 |
| 3. | Saderība ar arhitektonisko tēlu, pielietoto materiālu oriģinalitāte | 0-5 |
| **Maksimālais punktu skaits** | | **15** |

1. Komisijas locekļi individuāli aizpilda un paraksta pretendentu vērtēšanas tabulu (2. pielikums), norādot katra svētku noformējuma atbilstību kritērijiem.
2. Aizpildītās tabulas Komisija apkopo (3. pielikums), summējot individuālos vērtējumus. Ja vairākiem pretendentiem ir vienāds kopējais punktu skaits, tad noteicošs ir Komisijas locekļu vairākuma viedoklis, pretējā gadījumā Komisijas priekšsēdētāja vērtējums ir izšķirošs.
3. Vērtējumu sniedz visi Komisijas locekļi, izņemot tos, kuru lēmums var ietekmēt viņu radinieku vai darījumu partneru personiskās vai mantiskās attiecības. Šie Komisijas locekļi to norāda Komisijas pirmajā sanāksmē un attiecīgajā vērtēšanā nepiedalās.
4. Komisijai ir tiesības nepiešķirt godalgotas vietas, precizēt godalgoto vietu sadalījumu un piešķirt veicināšanas balvas Konkursa balvu vērtības summas ietvaros.
5. Informāciju par Konkursa rezultātiem publicē pašvaldības informatīvajā izdevumā „Ādažu Vēstis” un tīmekļvietnes [www.adazi.lv](http://www.adazi.lv) sadaļā „Pašvaldība” / „Konkursi” / „Atbalsta konkurss „Ziemassvētku noformējums”.
6. Konkursa pirmo trīs vietu ieguvējus katrā nominācijā personīgi apbalvo ar dāvanu kartēm 2023. gada janvārī:
   1. 1. vieta - EUR 100;
   2. 2. vieta - EUR 50;
   3. 3. vieta - EUR 30.

Pašvaldības izpilddirektors G. Porietis

1. pielikums

Ādažu novada pašvaldības

Konkursa „Ziemassvētku noformējums 2022”

Vērtēšanas komisijai

**P I E T E I K U M S**

Es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ vēlos pieteikt

(pieteicēja vārds, uzvārds, tālruņa numurs)

Īpašumu\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(īpašuma nosaukums)

kas atrodas Ādažu novadā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(īpašuma adrese un īpašnieka vārds, uzvārds, kontaktinformācija)

dalībai Ādažu novada domes konkursā „Ziemassvētku noformējums 2022”.

# *Jūsu norādītos personas datus apstrādās pārzinis – Ādažu novada pašvaldība, (reģistrācijas Nr.90000048472, juridiskā adrese - Gaujas iela 33A, Ādaži, Ādažu novads, LV-2164) konkursa „Ziemassvētku noformējums 2022” organizēšanas nolūkam.*

*Papildu informāciju par personas datu apstrādi var iegūt vietnes*[*www.adazi.lv*](http://www.adazi.lv)*sadaļā pašvaldība/Dokumenti/Privātuma politika.*

Ar savu parakstu, apliecinu, ka sniegtā informācija ir patiesa, un ievērošu visas konkursa „Ziemassvētku noformējums 2022” nolikuma prasības.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts, paraksta atšifrējums)

2022.gada \_\_\_.\_\_\_\_\_\_\_\_\_\_\_\_\_\_\_\_\_\_.

2. pielikums

**Konkursa „Ziemassvētku noformējums 2022” vērtēšanas komisijas locekļa**

**INDIVIDUĀLAIS VĒRTĒJUMS**

**Īpašuma adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Atbilstības novērtējums**:

|  |  |  |  |  |
| --- | --- | --- | --- | --- |
| **Projekta atbilstība izvirzītajiem kritērijiem** (*Projekts tiek izvērtēts atbilstoši kritērijiem, piešķirot katram kritērijam noteiktu punktu skaitu un paskaidrojot izvēli.*) | | | | |
| **Nr.** | **Kritērijs** | **Punkti** | | **Paskaidrojums** |
| **MAX** | **piešķirti** |
| 1 | Pirmais iespaids un atbilstība Ziemassvētku tematikai un noskaņai | 5 |  |  |
| 2 | Atbilstība iestādes / ēkas / uzņēmuma darbībai un/vai lietošanas mērķim | 5 |  |  |
| 3 | Saderība ar arhitektonisko tēlu, pielietoto materiālu oriģinalitāte | 5 |  |  |
| **Kopējais punktu skaits** | | 15 |  |  |
| **Vai pretendentu izvirzīt apbalvošanai?**  (*Pamatot galvenos izvēles kritērijus, kas ņemti vērā, piešķirot maksimālo punktu skaitu*) | | | | |
|  | | | | |

|  |  |
| --- | --- |
| **Konkursa vērtēšanas komisijas loceklis** | |
| vārds, uzvārds: |  |
| amats: |  |
| paraksts: |  |
| datums: |  |

3. pielikums

**Konkursa vērtēšanas komisijas vizīte**

| **Nr.** | **Īpašums** | **Īpašnieka kontakti** | **Komisijas locekļu vērtējums** | | | | | **Punktu summa** |
| --- | --- | --- | --- | --- | --- | --- | --- | --- |
|  |  |  | **1** | **2** | **3** | **4** | **5** |  |
| 1. |  |  |  |  |  |  |  |  |
| 2. |  |  |  |  |  |  |  |  |
| 3. |  |  |  |  |  |  |  |  |
| 4. |  |  |  |  |  |  |  |  |
| 5. |  |  |  |  |  |  |  |  |
| 6. |  |  |  |  |  |  |  |  |
| 7. |  |  |  |  |  |  |  |  |
| 8. |  |  |  |  |  |  |  |  |
| 9. |  |  |  |  |  |  |  |  |
| 10. |  |  |  |  |  |  |  |  |
| 11. |  |  |  |  |  |  |  |  |

Konkursa vērtēšanas komisijas priekšsēdētājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Konkursa vērtēšanas komisijas locekļi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ādažos, \_\_\_.\_\_\_\_. \_\_\_\_\_\_\_\_\_\_\_\_\_